open-index/open-wikipedia-markdown huggingface dataset:
Kuta Banjarmasin

**Banjarmasin** ngaran banua di Kalimantan Selatan, Indunisia. Bahari, ngarannya *Bandarmasih, atawa Banjar-Masih*. Tahun 1664, tulisan basa Walanda-nya *Banjarmasch*, atawa *Banzjarmasch*. Pamarintah Prupinsi Kalimantan Selatan cagar mamindah Kantur Hubnur ka Banjarbaru, nang wadahnya tatinggi pada Banjarmasin.

## Sajarah
Tahun 1733, Pangkalima La Maddukelleng marabuti Banjarmasin.Tahun 1734, VOC-Belanda badagangan awan Sultan Banjar wan baulah wadah pahalatan di Banjarmasin. Tahun 1747, Walanda marabuti Banjarmasin. Tahun 1720-an, di Banjarmasin ada palabuhan dagang, raminya kakurang labih awan Palabuhan Makassar.

## Geografis
Kuta Banjarmasin andakannya di 3°15' sampai 3°22' LS duwa 114°32' BT, katinggian tanah aslinya di 0,16 m di bawah parmukaan laut wan handak samunyaan wilayah calap lawan banyu wayah pasang. Kuta Banjarmasin baandakan di kuala sungai Martapura nang bamuhara di timur Sungai Barito. Andakan Kuta Banjarmasin parak banar wan titik pusat Indunisia.

Kuta ini dibalah lawan Sungai Martapura nang udiknya di Pagunungan Meratus. Kuta Banjarmasin diapit duwa Selat Makassar di bagian timurnya wan Laut Jawa nang maulah pangaruh banyu pasang surut. Parihal ngini jadinya tapangaruh ka langgut kuta wan jadi panciri gasan kahidupan nusianya, utamanya mamakai sungai gasan lalu lalang di batang banyu,wadah wisata, usaha paiwakan duwa pardagangan. Jadinya kuta ngini banyak didatangi bubuhan panjaja matan Jawa, Sulawesi, Cina wan Gujarat, India. Barang nang dijajaakan bubuhannya nitu iya nangkaya amas, intan wan sahang nang dihurupi duwa bawang habang, baras, asam lawan uyah. 

## Jarak Banjarmasin (0 pal) awan banua lain di Prupinsi Kalimantan Selatan

## Jujuhutan

## Pranala luar
Kelembén

**Kelembén** atawa wadai kelembèn, atawa ada jua nang manyambat "kulambin" (Bahasa Indunisia: bolu) adalah wadai nang diulah matan bahan dasar galapung, gula, lawan hintalu. Kelembén biasanya dipanggang, tagal ada jua pang nang disumap. Wadai ngini rancak dipakai gasan makanan panutup imbah makan atawa jua gasan wadai istiméwa gasan acara kawinan atawa ulang tahun.

## Jenis
Dari cara meulahnya kelemben ngini dibagi jadi 2 jenis yaeto

* *Butter cake* atawa *shortened* (*cream cake*)

: Peulahan wadai diawali lawan maudal mentega lawan gula jadi adunan krim. Wadai jenis ngini perlu mamakai bubuk pengambang atawa *baking soda.*

* *Sponge cake* (*foam cake*)

: Alur maulahnya diawali lawan maudal hintalu lawan gula sampai jadi busa nang halus wan kantal. Mentega (margarin) lunuh atawa minyak goreng rancak ditambahkan habis adunan dicampur lawan galapung.
: Dari teknik mangucuk hintalu, *sponge cake* dibagi lagi jadi dua:
:* Wadai lawan putih wan kuning hintalu nang masing-masing dikocok dalam mangkuk balain.
:: Tekstur wadai nang dihasilkan jadinya lembut, nagkaya *chiffon cake* atawa *angel food cake*.
:* Kuning wan putih hintalu dikocok baimbaian (*Genoise*).
:: Kabanyakan resep wadai kelemben mamakai kuning wan putih hintalu nang dikucuk baimbai.

## Jujuhutan

* Braker, Flo. *The Simple Art of Perfect Baking*, Chronicle Books, 2003. .
Kuta Pontianak

**Kuta Pontianak** adalah indung banua Paropinsi Kalimantan Barat di Indunisia. Kuta ini jua dipinandui lawan ngaran *Khun Tien* (坤甸) ulih étnis Tionghoa di Pontianak.
Kuta Palangka Raya

**Kuta Palangka Raya** adalah sabuah kuta salajur marupakan indung banua Parupinsi Kalimantan Tangah, Indunisia. Kuta ngini baisi luas wilayah 2.853,12&nbsp;km² wan bapanggana sabanyak 266.020 ikung (2020) lawa kapadatan panggana rata-rata 93,24 ikung/km². Sabalum otonomi dairah wayah tahun 2001, Kuta Palangka Raya wastu baisi 2 kacamatan, yaitu: Pahandut dlwan Bukit Batu. Damini sacara administratif, Kuta Palangka Raya tadiri atas 5 kacamatan, yakni: Pahandut, Jekan Raya, Bukit Batu, Sabangau, wan Rakumpit.

Kuta ngini dibangun wayah tahun 1957 (UU Darurat No. 10/1957 pasal Pembentukan Daerah Swatantra Tingkat I Kalimantan Tengah) matan hutan nang dibuka malalui Disa Pahandut di pinggir Sungai Kahayan. Sapalih wilayahnya masih barupa hutan, tamasuk hutan lindung, konservasi alam wan Hutan Lindung Tangkiling. Wayah kuta ngini mulai dibangun, Parisidin Soekarno maanjatakan Palangkaraya jadi indung banua nagara di masa hadapan, manggantiakan Jakarta. Palangka Raya merupakan kota dengan wilayah terluas di Indonesia atau setara 3,6 kali luas Jakarta.

## Jujuhutan
Maharaja Sukarama

**Maharaja Sukarama** adalah raja Nagara Daha (Banjar Hindu) yang merupakan keturunan dari Majapahit. Sidin kayi ulih Sultan Suryanullah.

## Hikayat Banjar
*Maka Raden Sukarama itu manjadi raja. Sudah bardudus, mamakai mahkota karajaan itu saparti dahulu itu, alkisah maka tarsebut karajaannya Maharaja Sukarama tiada barsalahan saparti takhta karajaan ayahnya itu. Tiap-tiap hari Sabtu ia dihadap sagala manterinya pada sitilohor, sarta parhiasan takhta karajaan itu saparti adat dahulu itu; galaganjur Si Rabut Paradah dipalu urang dan rancak Si Rarasati dipalu itu. Aria Taranggana mamakai upacara saparti upacara Lambu Mangkurat itu, karana ia itu mangkubumi. Sakaliannya parintah itu sadah olah Aria Taranggana. Raden Bangawan, sungguh ia itu saudara raja, tiada maharu-haru barang parintah Aria Taranggana wastu ia itu sama barsuka-suka manjadikan parintah takhta karajaan. Maka makmurlah karajaan Maharaja Sukarama itu. Hatta barapa lamanya karajaan itu maka baranak ampat urang laki-laki itu, sama lain ibunya. Yang tua barnama Raden Paksa itu, nang panggulu barnama Raden Panjang itu, nang panangah barnama Raden Bali itu - sa'umurnya itu tiada luka, rambutnya digunting tiada putus, masih digalung itu - nang panyandi barnama Raden Mambang. Ia tahu maambah gagana, kira-kira ampat lima hari di rumah ampat lima hari atau sapuluh hari diam di udara. Dia itu baranak lawan anak manteri, tetapi mata banor-banor. Raden Mambang itu ada tambahnya saibu sabapa, parampuan nang pambusu, ia itu dinamai Putri Galuh Baranakan. Maka Raden Bangawan itu baranak sa'urang laki-laki barnama Raden Manteri Alu itu. Hatta sudah sama basar-basar anak Maharaja Sukarama itu. Raden Paksa dinamai Pangeran Mangkubumi, Raden Panjang dinamai Pangeran Tumanggung, Raden Bali dinamai [[Pangeran Bagalung]], Raden Mambang itu dinamai Pangeran Jayadewa. Maka dinamai damikian itu karana tahu maambah gagana. Sakaliannya itu sudah sama baristeri lawan anak materi-manteri itu. Pangeran Jayadewa itu ada baranak tetapi masih mata banor-banor itu, karana baranak lawan asalnya tiada dapat bartapa manyanyakti itu. Maka Pangeran Jayadewa itu hilang maudara itu tiada bartinggal anak cucu itu. Putri Galuh baranakan itu sudah dijadikan barlaki lawan Raden Manteri Alu, anak Raden Bangawan itu. Itu bardudus saparti astilah raja-raja dahulu itu. Banyak tiada tarsebut. Maka Putri Galuh Baranakan itu hamil. Sudah ganap bulannya ganap harinya ia itu baranak laki-laki. Dinamai ulih Maharaja Sukarama cucunya itu Raden Samudra, sarta dipalu galaganjur Si Rabut Paradah itu, sudah itu dipalu rarancakan Si Rarasati sarta disulat urang bedil. Suka hatinya Maharaja Sukarama dan Raden Bangawan barcucu laki-laki itu. Raden Manteri Alu suka ia baranak laki-laki itu. Hatta barapa lamanya Raden Samudra itu sudah pisah susu maka matinya ibunya. Kamudian daripada itu tiada lama maka mati ayahnya, Raden Samudra itu diam pada Maharaja Sukarama itu. Sudah itu maka neneknya barnama Raden Bangawan itu sakit lalu mati. Banyak tiada tarsebutkan.*'

## Catatan batis
Pangeran Bagalung

**Pangeran Bagalung** adalah anaknya Maharaja Sukarama, raja Nagara Daha. Pangeran Bagalung lagi kacil ngarannya adalah Raden Bali. Pangeran Bagalung adalah pamimpin bubuhan Barangas di sungai Halalak. Dangsanak sarama lain ibu Pangeran Bagalung adalah Raden Paksa (Maharaja Mangkubumi), Raden Panjang (Pangeran Tumanggung), Raden Mambang (Pangeran Jayadewa), dan Putri Galuh Baranakan (tunggal saibu sarama lawan Raden Mambang; ibu Sultan Suryanullah).

## Hikayat Banjar
*Maharaja Mangkubumi manjadi raja itu hatta barapa lamanya kamudian daripada itu maka Pangeran Bagalung barpindah diam ka hilir nageri itu, di Barangas namanya. Jauhnya parkayuhan sesokan dari Daha itu. Ia bardiam dangan sagala kaumnya itu, laki-laki dan parampuan, kira-kira urang dua ribu itu. Manakala hari Sabtu itu mudik ia itu ka nageri Daha itu, manghadap saudaranya Maharaja Mangkubumi pada sitilohor itu dangan upacaranya saparti takhta upacara dipati itu: payung bawat diparamas, awinan tumbak barhulas kimka kuning dua, kimka hijau dua, kimka hitam dua, awinan barhulas kimka putih dua, awinan tumbak barsulam amas ampat, awinan astenggar ampat, urang barbaju-rantai ampat sarta pedang sarta parisainya, dan kandaga, lampit dangan hudutannya. Pangeran Tumanggung mamakai upacara damikian jua itu. Aria Taranggana upacaranya awinan tumbak barsulam satu, awinan barhulas kimka merah satu, payung bawat satu sarta kandaga, lampitnya sarta hudutannya. Dan manteri-manteri sama mamakai lampit, kandaga dan hudutannya. Manteri karajaan - itu manteri dipati - sama mamakai papak belulang diparamas dangan kandaga sarta hudutannya itu. Takhta karajaan saparti parhiasan dahulu jua itu; galaganjur Si Rabut Paradah, rarancakan Si Rarasati; banyak tiada tarsebut. Santiasa barsuka-sukaan Maharaja Mangkubumi itu, makan lawan saudaranya itu sarta sagala manterinya itu, dan makmur nageri Nagara-Daha itu. Hatta barapa lamanya kamudian daripada itu Pangeran Bagalung itu sakit payah. Maharaja Mangkubumi, Pangeran Tumanggung - Aria Taranggana dangan sagala manteri sama mangikutkan Maharaja Mangkubumi itu - malihat Pangeran Bagalung ka Barangas itu. Sudah itu salama barkata-kata barpasan akan anak-isterinya dan pada saudaranya maka Pangeran Bagalung itu mati. Sudah itu maka diparbuatkan larung. Sudah sakaliannya urang itu dibari makan maka larung Pangeran Bagalung itu dipatak urang itu saparti astilah tahta parhiasan urang basar-basar dahulu kala itu, bartangis-tangisanlah itu. Banyak tiada tarsebut. Pangeran Bagalung itu ada bartinggal anak laki-laki sa'urang barnama Raden Harja, parampuan sa'urang barnama Raden Lamarsari. Itulah bartinggal anak-cucunya priayi di Muara-Rampiau dan di Muara-Bahan itu sampai pada sakarang ini. Adapun Maharaja Mangkubumi dan Pangeran Tumanggung itu masih tatap diam di nageri Nagara-Daha itu.*
Pulaw Lombok

**Pulaw Lombok** itu ngaran pulau di gugusan pulau Nusa Tenggara nang andakannya di sebelah timur Bali, dipisahakan Selat Lombok. Sebelah timur pulau ini ada Sumbawa nang dipisahakan oleh Selat Alas. Luas pulau ini kira-kira 5.435 km². Kota utama di pulau ini yaitu Kota Mataram. Lombok termasuk perovinsi Nusa Tenggara Barat, pulau ini dibagi jadi 4 kabupaten wan 1 kotamadya:
* Kotamadya Mataram
* Kabupaten Lombok Barat
* Kabupaten Lombok Tengah
* Kabupaten Lombok Timur
* Kabupaten Lombok Utara
Lombok parawit

**Lombok parawit** atawa **lombok pangrawit** itu ngaran buah wan tumbuhan anggota genus *[[Capsicum]]*. Selain di Indonésia, inya tumbuh wan terkenal gasan dipakai jadi bumbu masakan di negeri-negeri Asia Tenggara lainnya. Di Malaysia wan Singapura dikiaw *cili padi*, di Filipina *siling labuyo*, di Thailand *phrik khi nu*, dalam bahasa Inggris dikiaw *Thai pepper* atawa *bird's eye chili pepper*.

**Ciri-ciri tanaman lombok parawit**

* Tinggi tanaman - bisa hanggan 2 meter-an
* Warna batang - Hijau
* Warna daun - Hijau
* Ukuran daun - 3–8&nbsp;cm kali 2–4&nbsp;cm
* Warna buah wayah masak - hijau, jingga, atawa habang
* Bentuk buah - kerucut
* Panjang buah - 2–3&nbsp;cm
* Lebar buah palih bahu - .5&nbsp;cm
* Berat buah - 2-3 gram
* Permukaan buah - mulus
* Warna biji - Soklat anum
* Jumlah biji tiap lombok - 10-20
Britania Raya

**Perserikatan Kerajaan Britania Raya wan Irlandia Utara** (Bahasa Inggris: *United Kingdom of Great Britain and Northern Ireland*) itu ngaran negeri kepulawan nang andakannya di antara Laut Utara wan Samudera Atlantik. Sebelum Irlandia Utara umpat begabung, ngaran negeri ini Kerajaan **Britania Raya** haja.

Britania Raya kawa dianggap sabagai negeri perserikatan (féderal) gabungan Inggris, Skotlandia, wan Wales. Imbah itu Irlandia Utara umpat begabung jua. Dari 4 nagara nang begabung jadi satu kesatuan ini, Inggris nang paling terkenal. Makanya urang Indonésia banyak nang tahu Inggris haja.

## Ngaran-ngaran Britania Raya dalam basa masing-masing daérah
* Bahasa Inggris: *United Kingdom of Great Britain and Northern Ireland*
* Bahasa Wales: *Teyrnas Unedig Prydain Fawr a Gogledd Iwerddon*
* Bahasa Gaelik Skotlandia: *An Rìoghachd Aonaichte na Breatainn Mhòr agus Eirinn mu Thuath*
* Bahasa Irlandia: *Ríocht Aontaithe na Breataine Móire agus Thuaisceart Éireann*
* Bahasa Inggris Skotlandia: *Unitit Kinrick o Great Breetain an Northren Ireland\*

## Pulitik

Britania Raya adalah sabuting nagara kesatuan di bawah monarki konstitusional. Raya Charles III marupakan kapala nagara Britania Raya wan jua 15 Negara-Negara Persemakmuran nang lain. Karajaan baisi "hak hagan mangkonsultasiakan, hak hagan menganjurkan wan hak hagan mamparingatakan." Konstitusi Britania Raya bersifat tidak terkode (*uncodified constitution*), nang marupakan salah sabuting matan tiga negara di dunia nang mamakai sistim ngini. Ulih sabab ngitu, konstitusi Britania Raya sabagian ganal tadiri matan sumber tartulis nang balain-lain, tarmasuk undang-undang, preseden ketetapan hakim, serta parjanjian internasional wan konvensi konstitusional. Karena kadadanya parbidaan teknis antara undang-undang biasa lawan "undang-undang konstitusional", Parlemen Britania Raya kawa manggawi "reformasi konstitusi" hanya lawan mangasahakan Akta Parlemen, wan lawan nangitu baisi kakuasaan hagan maubah atawa menghapus hampir sabaraaan unsur tertulis atawapun nang kada tertulis dalam konstitusi. Tagal, kadada parlemen nang bulih mangasahkan undang-undang nang kada kawa diubah ulih parlemen pas wayah nang dihadap.

## Pamarintahan
* Kepala Negara: Raja atawa Ratu.
* Kepala Pemerintahan : Pardana Menteri.
* Sistem Pemerintahan : Demokrasi Parleménter, pemilu sistem distrik.

### Kulawarga Kerajaan
* Raja: Charles III
* Parmaisuri Raja: Camilla Parker Bowles
* Putera Mahkota: Pangéran William, imbah nitu Pangéran George
* Kakanakan Charles nang lain: Pangéran Harry

### Eksekutif
* Perdana Menteri: Theresa May
Parlemén Britania Raya tu parlemén nang paling tuha di dunia, memakay sistem dua kamar: *House of Commons* wan *House of Lords*.

## Referensi
Kalimantan Utara

**Kalimantan Utara** adalah sabuah pruvinsi di Indonisia nang balatak di bagian utara Pulau Kalimantan. Pruvinsi ini barbatasan langsung lawan nagara subalah, yaitu Nagara Bagian Sabah wan Serawak, Malaysia Timur.


Flag of North Borneo (1902–1946).svg|Bendéra *North Borneo*, jajahan Britania
Flag of the North Borneo Federation.svg|Bendéra Persekutuan **Kalimantan Utara** nang kada jadi tepakay


## Rujukan
Nusantara

**Nusantara** itu istilah nang dipakai urang Indunisia gasan menggambarakan wilayah pulau-pulau matan Sabang sampay Merauke. Istilah ini mula-mula muncul wan dipakai dalam sastera Bahasa Jawa Pertengahan (abad ke-12 sampay abad ke-16) tagal maknanya lain lawan nang kita pakay wayah naya. Wayah awal abad ke-20 istilah ini dihidupakan pulang oleh Ki Hajar Dewantara, sidin meusulakan ngaran ini gasan wilayah bakas jajahan Hindia-Belanda. Tagal nang ayungannya dipakai ngaran "Indunisia" jadi wayah ini istilah Nusantara dipakai sabagai ngaran lain alias sinonim gasan ngaran Indunisia.
Rakun (météorologi)

**Rakun** atawa **awan** adalah titik-titik banyu atau és nang kelihatan bekumpulan di atmosfér di atas Bumi atawa awak palanét nang lain. Rakun di atmosfér Bumi dipelajari dalam néfologi atawa météorologi cabang fisika rakun.
## Terbentuknya Rakun

Udara hangat parak permukaan Bumi beisi kecenderungan gasan menyerap kelembapan dalam bentuk uap banyu nang kada kelihatan dari kumpulan banyu (nang kaya sungai, danau, dan lain-lain), tanah nang lembap, atawa dari tanaman. Udara hangat nang sarat kelembapan itu kada stabil, inya beisi kecenderungan pacang naik ke atas. Rakun terbentuk wayah udara teangkat imbah itu didinginakan dalam suhu kejenuhan ataw disambat jua suhu titik embun. Uap mulay mengembun jadi partikel-partikel higroskopis nang bahamburan di udara nang kaya debu wan uyah matan purancing ombak laut. Proses mendinginakan wan mengembunakan ini berlanjut sampai udara mencapay suhu nang setimbang lawan atmosfér sekitarnya, maka inya ampih naik ke atas.
25 Nupimbir

**25 Nupimbir** adalah hari ka-329 (hari ka-330 dalam tahun kabisat) dalam almanak Gregorian.

## Paristiwa
* 1667 - Gampa bumi mamatikan mangguncang Shemakha, Kaukasia, maniwasakan labih matan 80.000 urang.
* 1940 - Film animasi *[[Woody Woodpecker]]* mancungul hagan panambaiannya.
* 1950 - RRC talibat dalam Perang Korea, mangirimakan ribuan tentara sapanjang pahalatan sungai Yalu gasan mahadapi pasukan PBB.
* 1963 - John F. Kennedy dikuburakan di alkah nasional Arlington.
* 1973 - Presiden Yunani George Papadopoulos tasingkir malalui kudeta malitir pimpinan Letjen Phaidon Gizikis.
* 1975 - Suriname mardika matan Walanda.
* 1992 - Majelis Federal Cekoslowakia manyatujui pambagian dua nagara itu manjadi Ripublik Ceko wan Slovakia mulai 1 Januari 1993.

## Kalahiran
* 1920 - Tuanku Syed Putra ibni Almarhum Syed Hassan Jamalulail, Raja Malaysia (w. 2000)

## Maninggal

## Hari basar wan paringatan
* Indunisia: Hari Guru

----

24 Nupimbir - **25 Nupimbir** - 26 Nupimbir - Almanak Paristiwa
26 Nupimbir

**26 Nupimbir** adalah hari ka-330 (hari ka-331 dalam tahun kabisat) dalam almanak Gregorian.

## Paristiwa
* 1922 - Howard Carter dan Lord Carnarvon manjadi urang-urang panambaian nang mamasuki makam Firaun Mesir, Tutankhamun dalam 3000 tahun.
* 1950 - Patampuran Bendungan Chosin: Pasukan Tiongkok di Korea Utara malancarakan sarangan balasan nang basar tahadap pasukan Korea Salatan dan Amirika Sarikat, sahingga mamparpanjang Perang Korea.
* 1990 - Limbah manjabat sabagai Perdana Menteri Singapura salawas labih matan 30 tahun, Lee Kuan Yew mangundurakan diri dan digantiakan ulih Goh Chok Tong.
* 2004 - Gampa bumi bakakuatan 7,2 skala Richter mangguncang Nabire di Papua.

## Kalahiran
* 1288 - Go-Daigo, Kaisar Japang (w. 1339)
* 1885 - Heinrich Brüning, Kanselir Jerman (w. 1970)
* 1939 - Abdullah Ahmad Badawi, Perdana Menteri Malaysia
* 1948 - Arswendo Atmowiloto, panulis Indunisia
* 1949 - Marí Bin Amude Alkatiri, Perdana Menteri panambaian Ripublik Demokratik Timor Leste.

## Maninggal
* 1928 - Karel Albert Rudolf Bosscha, parintis Observatorium Bosscha(d. 1865)
* 1996 - Paul Rand, parancang grafis Amirika Sarikat (l. 1914)

## Hari basar wan paringatan
* Indunisia - HUT Seskoal
* Mongolia - Hari Kamardikaan

----

25 Nupimbir - **26 Nupimbir** - 27 Nupimbir - Almanak Paristiwa
Bibinian

Bibinian adalah salah sabuting janis kalamin nang ada pada manusia, janis kalamin nang sabutingnya lagi adalah lalakian.

Amun di dalam Basa Inggris, ada nang lain antara istilah bibinian nang sudah akil balik lawan bibinian nang masih kakanakan. Kakanakan binian dikiau lawan istilah *girl*, mun nang sudah ganal wan liwat akil balik dikiau *woman*. Amun dalam Basa Banjar bibinian nang masih dadaraan disambat diang.

Bibinian ngitu istilah gasan manusia haja, amun gasan binatang dipakai istilah *batina*.

## Ciciri kalamin sakundir

Manusia manunjukakan pabidaan tawas awak antara lalakian lawan bibinian nang kadada hubungan langsung lawan kamampuan bakambang biak, tagal kabanyakan ciciri ngini ada hubungannya lawan wadah daya tarik siksual.

Ada sadikit lain awak lalakian labih ganal atawa labih tinggi panjang daripada awak bibinian. Tagal ngini kada kawa dipupuh rata. Ada jua lalakian nang handap, wan bibinian gin ada jua nang pancau.

Di bawah ngini ada satabul ciciri sakundir manusia bibinian, nang didapatakan wayah kakanakan bibinian maalami akil balik atawa kawa jua didapat imbah inya tuha:

* Tumbuh rambut intang alat kalamin wan katiak.
* Pinggul bamagin libar
* Maalami datang bulan
* Susu bamagin mancungul
* Kulimbit bamagin mulus

## Sistim kambang biak

Amun diitihi matan sudut ilmu hayat, urgan kalamin bibinian nang bahubungan lawan sistim kambang biak, sadangakan ciciri kalamin sakundir nang bahubungan lawan maharagu anak, atawa dalam sapalih kabudayaan gasan manarik kancaan. Indung hintalu, salain baisi guna rancaknya gasan mahasilakan hurmun, mahasilakan jua gamit bini-bini nang bangaran hintalu (ovum) nang bila dibuahi ulih gamit laki-laki (sapirma), kawa mahasilakan anak. Utérus (rahim) adalah urgan lawan jaringan nang malindungi wan maingu pakambangan janin wan utut gasan mangaluarakan janin ngitu wayah baranak. Vagina (puki) digunaakan dalam pakawinan wan maranakakan (urang rancak salah manyambat vagina, padahal nang dimaksutakan kawa jua vulva atawa alat kalamin bibinian luar kaya labia, kalantit, wan uritra bini-bini). Buah dada baipulusi matan kalanjar paluh jadi mahasilakan banyu susu, sikrisi bagiji nang mambidaakan mamalia lawan janis satua lain.
Jariangau

**Jariangau** (ngaran lain: *Dlingo, Jariangau, Jerangau, Jeringau, Kaliraga*), ngaran tumbuhan nang babau harum, rahat dipakai gasan tatamba pilungsur bibinian baranak. Lain pada gasan tatamba, urang Banjar wan Dayak mamakai Jariangau gasan aruh adat, sakira ruh jahat bajauhan, jariangau nang dipakai gasan ritual ngini akarnya diulah kangkalung, sabalumnya hudah dibacaakan mantra-mantra lawan du'a-du'a. Salain urang Dayak, urang Riau mamakai Jariangau gasan ritual jua.

## Garambas
Jariangan tingginya kada hingkat 1 mitir, baisian daun nang andaknya bapasangan. Daunnya bantuk tunggal, panjang lawan curing, pinggir daun rata kadada barijing, atas lawan bawah daunnya mun dijapai tarasa lambut. Tulang daun paralel atawa sajajar lawan tulang daun utama nang andaknya di intangan tangah daun.

## Kagunaan
Jariangau salihan baguna gasan upacara ritual baguna jua gasan kasihatan nang dijadiakan sabagai bahan maulah ubat hirbal, salah satunya gasan maampihakan panyakit kancing manis atawa diabetes. Jariangau kawa maningkatakan pruduksi lawan pungsi insulin dalam awak manusia.

Jariangau kawa jua dimanpat akan gasan insektisida atawa pangandali hama tatanaman. Bagian Jariangau nang dipakai yakni akarnya, sabab di bagian nang ini mangandung minyak astiri. Akar Jariangau nang handak dimanpaatakan gasan insektisida kawa diulah manjadi bantuk galapung atawa minyak. Amun handak maulah nang bantuknya galapung, akar Jariangau dihiris-hiris, dikaringakan, limbah itu ditutuk. Jariangau wayah kana ka awak hama kawa maulah hama takutan baparak, kada tapi banapsu makan, lawan hama jadi kada kawa bakambang biak lagi.

## Jujuhutan
27 Nupimbir

**27 Nupimbir** adalah hari ka-331 (hari ka-332 dalam tahun kabisat) dalam almanak Gregorian.

## Paristiwa
* 1895 - Alfred Nobel manandatangani wasiat nang mamulai panganugerahan Pangharagaan Nobel di *Swedish-Norwegian Club* di Paris.
* 1912 - Spanyol mandéklarasikan sabuah protéktorat di pasisir utara Maroko.
* 1924 - *[[Macy's Thanksgiving Day Parade]]* nang panambaian disalanggarakan di New York, Amirika Sarikat.
* 1946 - Perang Dingin: Perdana Menteri India Jawaharlal Nehru manyaruakan pada Amirika Sarikat wan Uni Soviet hagan ma'ampihakan parcubaan nuklir wan mamulai palucutan.
* 1971 - Wahana luar angkasa Mars 2 dari program luar angkasa Uni Soviet mendarat di Mars.
* 1999 - Partai Buruh Salandia Hanyar mamingkut kontrol dalam pamarintahan dan Helen Clark manjadi binian panambaian nang mamingkut jabatan Perdana Menteri Salandia Hanyar.
* 2001 - Atmosfir hidrogen ditamuakan di planet ekstrasurya Osiris ulih Teleskop luar angkasa Hubble, atmosfir panambaian nang didétéksi di pelanét ékstrasurya.
* 2005 - SEA Games 2005 rasmi dibuka di Metro Manila, Pilipina.
* 2005 - Transplantasi muha sapalih nang panambaian dilakukan di Amiens, Parancis.

## Kalahiran
* 1701 - Anders Celsius, ahli astronomi Swedia wan panamu darajat Celsius (w. 1744)
* 1746 - Robert Livingston, panandatangan Declaration of Independence (w. 1813)
* 1874 - Chaim Weizmann, Presiden Israel nang panambaian (w. 1952)
* 1932 - Benigno Aquino Jr., politikus Pilipina (w. 1983)
* 1940 - Bruce Lee, aktor dan ahli bela diri Amirika (w. 1973)
* 1942 - Jimi Hendrix, panyanyi, gitaris, dan panulis lagu Amirika (w. 1970)
* 1947 - Ismail Omar Guelleh, presiden kadua Jibouti
* 1960 - Yulia Tymoshenko, mantan Perdana Menteri Ukraina
* 1979 - Pasha, vokalis band musik ungu

## Maninggal
* 1592 - Raja John III matan Swedia (l. 1537)
* 1720 - Willem van Outhoorn, mantan Gubernur-Jendral Hindia-Walanda (l. 1635)

## Hari basar wan paringatan

----

26 Nupimbir - **27 Nupimbir** - 28 Nupimbir - Almanak Paristiwa
Persik

**Persik** (*Prunus persica*) adalah salah sebuting spésiés Prunus nang aslinya matan Cina. Tanaman ini tamasuk janis mawar-mawaran, cabangnya banyak, kambangnya habang anum, daging buahnya kandal, babiji tunggal (monokotil).

Ngaran latin *persica* asalnya matan kayakinan urang Irupa bahari kala bahwasanya persik asalnya matan Pérsia (wayah naya Iran). Urang Indonésia sawat manyambat buah ini "tuffah farsi" marga alasan nang sama. Ahli botani wayah naya hakun bahwasanya persik sebujurannya baasal matan Cina, dibawa ka Pérsia wan wilayah Méditérania liwat Jalur Sutra sabalum masa Kerestén. Persik nang daging buahnya putih biasanya manis banar rasanya, masamnya sa'ikit. Persik nang daging buahnya kuning rasanya masam-masam manis. Kulimbit buah persik biasanya ada warna habangnya.

## Raitan luar

* Huxley, A., ed. (1992). *New RHS Dictionary of Gardening*. Macmillan ISBN 0-333-47494-5.
* National Center for Home Food Preservation—Freezing Peaches
* ''Prunus persica'' images at bioimages.vanderbilt.edu 
* Everything About Peaches
Pampijit

**Pampijit** atawa **bangsat** atawa **kepinding** atawa **tinggi** atawa disambat jua **tumila** adalah karangga parasit matan kulawarga Cimicidae. Pampijit dipinandui sawagai spesies nang manginum darah manusia wan binatang badarah panas lainnya. Pampijit katuju bagana di rumah manusia, apalagi di pangguringan. Pampijit rancak bagana wan bahintalu di lipatan pangguringan atawa bantal wan tampat nang tasalip. Pampijit kawa maigut urang tanpa disadari urangnya, biasanya pampijit agresif wayah malam. Pampijit kawa manimbulakan bakas igutan nang babantuk bial wan asa gatal wan panas. Pampijit ngini biasanya manimbulakan panyakit ruam-ruam, ujak psikologis, wan gajala alergi. Binatang ngini baunya kada tapi nyaman wan pina manyangat di hidung.

## Kalakuan

### Kaparluan darah
Pampijit parlu darah gasan bakambang matan mamacah hintalu sampai tuha. Rancaknya pampijit ditamui di pangguringan atawa jua kursi. Di Indunisia, sampai pahabisan 1970-an, masalah pampijit banyak ditamui di rumah, hotel, wan jua di bis wan tampat nang lain-lain.

### Bakambangbiak
Pampjit bini baintalu 200 buting (3-4 buting intalu satiap harinya). Dalam 5 bulan, Pampijit baukuran 6-10 mm sampai tuha. Kawa hidup sampai 10 bulan.

## Kamunculan wan Distbusi

Pampijit kawa ditamui sabarataan wilayah di dunia nang sudah dihuni manusia. Baharinya, pampijit identik lawan urang kada baduit wan cungul di andak panampungan nang ganal. Wayah ngini, pampijit kawa ditamui di parak barataan tampat, mulai matan rumah sakit, hutil, sampai karita api, kapal pasiar, wan pasawat tarbang. Rancaknya, pampijit batabun di bagasi, saupama inya kawa bapindah jua malalui pakakas wan banda lainnya. Marga kadada disuruhukan malapur gasan maitihi ada atawa kada pampijit rahatan tulak kamana-mana, jadi kada dikatahui jumlah pampiit barapa, tagal ada haja kaduan masalah pampijit ngini.

## Catatan Batis
Lalakian

**Lalakian**, **lelakian**, **lakian**, **laki-laki** atawa **lalaki** adalah salah satu janis kalamin nang ada pada manusia, janis kalamin nang sabutingnya lagi adalah bibinian.

Lamun di dalam basa Inggris, ada bida antara istilah lalakian nang sudah akil balig (sudah bujang) lawan lalakian nang masih kakanakan. Kakanakan lakian dikiaw lawan istilah *boy (bjn:bui)*, mun nang sudah ganal wan liwat akil balig dikiaw *man (bjn:min)*. Tagal mun di Bahasa Banjar atawa Bahasa Indonésia kadada parbidaan kaya ini.

## Ciri-ciri kalamin sékundér

Manusia manunjukakan parbidaan bantuk awak antara lakian lawan binian nang kadada hubungan langsung lawan kamampuan bakambang-biak, tagal kabanyakan ciri-ciri ini ada hubungannya lawan sarana daya tarik séksual.

Ada kecenderungan awak lakian labih ganal atawa labih tinggi panjang daripada awak bibinian. Tagal ini kada kawa dipupuh-rata. Ada jua lalakian nang héndép, wan bibinian gin ada jua nang pancaw.

Di bawah ini ada setabul ciri-ciri sékundér manusia lalakian, nang didapatakan wayah kakanakan lalakian ma'alami akil balig atawa jua kawa jua didapat imbah inya tuha:

* Labih banyak rambut nang tumbuh di sakitar alat kalamin lawan katiak
* Labih banyak rambut nang tumbuh di muha
* Tangan wan batis nang labih ganal daripada ampun bibinian
* Bahu wan dada nang labih lumbah
* Massa otot nang labih ganal
* Jakun nang labih mancungul wan suara nang labih garaw
* Tulang karing nang labih panjang

## Sistim kambang-biak

Organ kalamin lalakian adalah palih sistim kambang-biak, nang tadiri matan pénis (butuh), téstis (biji pelér), vas déferens (saluran spérma), wan kelenjar prostat. Fungsi sistim kambang-biak lalakian adalah gasan mahasilakan banyu mani nang mambawa spérma wan informasi génetik nang kawa basatu lawan ovum (hintalu) nang ada di dalam awak bibinian. Spérma masuk rahim bibinian imbah itu tuba fallopi mambuahi hintalu nang kaéna barkambang jadi janin ataw anak, sistim kambang-biak lalakian imbah itu kada baisi peran panting lagi salawas masa batianan. Kajian soal kambang-biak lalakian wan organ nang bahubungan disambat andrologi.
Karuang

**Karuang** adalah ngaran burung cucak-cucakan (*Pycnonotidae*) nang ketuju benyanyi. Inya tinggal di hutan dataran randah. Warna awaknya soklat zaitun, palih bawahnya putih. Di palih bawah kepalanya ada "jénggot" maka matan itu inya dingarani jua "empuloh janggut" atawa "cucak janggut" dalam Bahasa Indonésia.

Dalam makanan Banjar, ada bubur nang dingarani hintalu karuang.

## Taksonomi wan sistematik
Karuang baharinya dijalasakan sabagai genus *[[Lanius]]* wan imbahtu di klasifikasiakan di *[[Cringer]]* sampai pahabisannya dipindahakan ka genus *Alophoixus* pas tahun 2009.

## Pranala Luar
*Alophoixus bres. 
*2006 IUCN Red List of Threatened Species
## Catatan Batis
Politeknik Negeri Banjarmasin

**Politeknik Negeri Banjarmasin** adalah paguruan tinggi negeri nang tadapat di Kuta Banjarmasin, Kalimantan Selatan, Indunisia.
Andra and The Backbone

**Andra & The Backbone** adalah salah asa grup musik matan Indunisia. Anggutanya bajumlah tiga urang yaitu Dedy, Stevie, wan Andra Junaidi. Grup musik ini dibantuk pada tahun 2007. Lagu utamanya ialah *Musnah* nang dipopularakan pulang ulih Mulan Jameela. Album panambaiannya ialah *Andra & The Backbone*, dikaluarakan pas tahun 2007. Lagu lain matan album ngini adalah *Sempurna* nang dipupulirakan pulang ulih Gita Gutawa, lagi taimbai nang lainnya adalah “Lagi Dan Lagi”, “Dan Tidurlah”, “Terdalam”, “Perih”, lawan “Dengarkan Aku”.

Salah sabuting anggutanya, Andra Junaidi, adalah saurang pandiri wan angguta matan grup band Indunisia nang tarkenal Dewa 19.

## Diskografi
* **Album Studio:**
** *Andra and the BackBone* (2006)
** *Rayxander Ganteng* (2008)
** *The Best of Republik Cinta Vol. 1* (2008)
** *The Best of Republik Cinta Vol. 2* (2009)
** *Victory* (2013) Rayxander Ganteng  **Album Lainnya:**
** Emotional Love Song (2007)
** Sprite D'plong: Sensasi Rock n' Dut (2007)
** Hanya Untukmu Vol 2 (2008)
** Sprite D'plong: Sensasi Rock n' Dut 2 (2008)
** Superstar Ramadhan (2008)
** The One & Stars (2008)
** Superstar 2008 (2009)
** Lagu-Lagu Nada Sambung Terlaris (2010)
** Ost. Cinta Fitri (2010)
** Yes I Do (2011)
** Love Hits 2013 (2013)
** 2014 Asian Games Incheon Official Album (2014)
** The Best of Andra And The Backbone (2017)  **Singel Utama:**
** "Panah Takdir" (2017)
** "Deja Vu" (2018)
** "Song For You" (2019)
** "Langit Mimpi" (2022)

## Tautan luar
* Situs resmi 

## Catatan Batis
28 Nupimbir

**28 Nupimbir** adalah hari ka-332 (hari ka-333 dalam tahun kabisat) dalam almanak Gregorian.

## Paristiwa
* 1960 - Mauritania mardika matan Parancis.
* 1966 - Panarabangan kada barawak panambaian Soyuz dilungsurakan.
* 1975 - Timor Timur mamparuklamasi'akan kamardikaan matan Portugal.

## Kalahiran
* 1704 - Jacob Mossel, Gubernur-Jendral Hindia-Walanda ka-28 (w. 1761)
* 1906 - Prof. Dr. Hazarin, Mantari Dalam Nagari Indunisia
* 1920 - Muhammad Sanusi, Mantari Parindustrian Indunisia
* 1985 - Magdolna Rúzsa, panyanyi Hongaria

## Maninggal
* 1694 - Matsuo Basho, sastrawan Japang (l. 1644)
* 1954 - Enrico Fermi, pisikawan Italia-Amirika, panarima Pangharagaan Nobel dalam Pisika (l. 1901)

## Hari basar wan paringatan

----

27 Nupimbir - **28 Nupimbir** - 29 Nupimbir - Almanak Paristiwa
Abjad Musnad

**Abjad Arab Salatan kuna** (jua dipatuh sabagai **Musnad** المُسند) bacakang matan abjad Proto-Sinaitik di sakitar abad ka-9 SM.
Tabuan

**Tabuan** adalah sarangga tarabang nang sutil dipinandui marganya inya rancak manyangat wayah diganggu. Sarangga ini tamasuk ordo Hymenoptera sama kaya wanyi. Di dunia ini ada kira-kira 75.000 spésiés tabuan nang sudah dikatahui ulih manusia. Tabuan kawa tahaga di mana-mana, kacuali wilayah-wilayah nang liwar dingin atawa panas.

Gasan hampir satiap spésiés sarangga hama, ada tabuan nang mamangsa atawa jadi parasit gasan sarangga hama itu. Makanya itu, tabuan baparan dalam pangandalian alami sarangga hama. Wayah naya banyak pihak nang mamakay tabuan parasit gasan mangandaliakan hama patanian. Musababnya, tabuan banyak mamangsa sarangga hama wan sa'ikit dampak buruknya gasan tanaman.

## Bida tabuan lawan wanyi

Tabuan rancak dikambuhakan lawan wanyi, tagal ada ciri-ciri nang mambida'akannya.
Elizabeth II matan Britania Raya

**Elizabeth II matan Britania Raya** (Elizabeth Alexandra Mary, lahir 21 April 1926 - 8 Siptimbir 2022) adalah ratu bakuasa wan kapala nagara 16 nagara badaulat mardika nang ada di dalam alam pasamakmuran: Britania Raya, Kanada, Australia, Salandia Hanyar, Jamaika, Barbados, Bahama, Grénada, Papua Nugini, Kapulawan Sulaiman, Tuvalu, Santa Lusia, Santo Vinséntius wan Grenadina, Beliz, Antigua wan Barbuda, wan Santo Kristoforus wan Névis. Salain itu, sabagay Kapala Pasamakmuran, sidin jadi pimpinan 54 angguta Pasamakmuran Bangsa-bangsa wan, sabagay ratu Britania, sidin jadi pimpinan paningginya Garéja Inggris.

Ayahanda sidin adalah Raja George IV nang jadi raja-kaisar Kakaisaran Britania tahun 1936. Ibunda sidin Parmaisuri Elizabeth Bowes-Lyon. Elizabeth manikah lawan Pangéran Philip, anak buhan sidin ada ampat: Pangéran Charles, Puteri Anne, Pangéran Andrew, wan Pangéran Edward. Habis Ratu Elizabeth II maninggal, putera mahkota nang akan mangganti'akan imbah sidin kaéna turun takhta adalah anak sidin nang penuhanya, Charles III.
Teléh

**Teléh** adalah wadah manyimpan makanan samantara (pahadangan) di dalam sistem pencernaan unggas wan beberapa satua lain. Wadah ini berupa pelebaran kerongkongan nang andakannya di antara proventrikulus (lambung kelenjar) lawan muntung. Secara anatomi, sistem pencernaan unggas beda lawan sistem pencernaan mamalia. Unggas kada beisi gigi gasan mengunyah makanan. Makanan disimpan di dalam Teléh gasan dilémék'akan dulu sabalum ka proventrikulus. Imbah itu makanan ancap léwat sampay ka ventikulus atawa empedal.
Ambal

**Ambal** atawa **hambal** adalah samacam tikar panukup lantai, palih atasnya nang babulu "ditanam" di alasnya. Tumpukan ngitu biasanya di'ulah matan wol atawa jua sarat ulahan manusia nang kaya polipropilena, jumbai-jumbai dipulilit imbah ngitu dipanasakan anggaran bantuknya kada ba'ubah.

Istilah "karpét" babibit matan kata dalam Bahasa Italia kuno *carpita*, "carpire" artinya mambulu'i. Kata karpét biasanya dipakai jua gasan manyambat parmadani, di mana urang Barat bamula tahu lawan parmadani Pérsia imbah dibukanya jalur pardangangan lawan Éropa barat wayah abad ka-17. Dalam sajarahnya karpét atawa permadani dipakai jua gasan manyambat panukup méja atawa dinding, marganya karpét kada rancak dipakai gasan manukupi lantai di Éropa sampai abad ka-18.
Téja

**Tija** adalah pinumina uptik wan mitiurulugi nang cungul manjadi cahaya warna-warni saling sajajar nang kalihatan di langit atawa midium nang lain. Di langit, tija cungul jadi busur cahaya nang hujungnya maampah ka cakrawala wayah-wayah hujan. Tija rancak jua cungul di parak banyu tajun nang mancaruruk.

Tija tatawas marga cahaya matahari ngitu sabujurnya pulikarumatik (tadiri matan banyak warna). Warna putih cahaya matahari ngitu gabungan matan macam-macam cahaya nang baisi panjang galumbang nang lain-lain. Mata manusia kawa manjanaki paling kada pitu warna matahari nang cungul dalam tija: habang, jingga, kuning, hijau, biru, nila, wan bigi ramania (ungu).
29 Nupimbir

**29 Nupimbir** adalah hari ka-333 (hari ka-334 dalam tahun kabisat) dalam almanak Gregorian.

## Paristiwa
* 1890 - Konstitusi Meiji mulai barlaku; Parlemén Japang (国会 *kokkai*) basidang hagan panambaiannya.
* 1947 - Majelis Umum PBB manyatujui Rancana Pambagian Wilayah gasan Palistina, sabuah rancana gasan ma'ahiri tahual Arab-Yahudi di Palistina, Mandat Britania.
* 1965 - Universitas Trisakti didiriakan.
* 1975 - Kaum militan pro-Indonésia mangibarakan bandira Habang Putih dan manguasai Oecussi-Ambeno, sabuah eksklave Timor Timur.

## Kalahiran
* 1932 - Jacques Chirac, Presiden Parancis

## Maninggal
* 1980 - Dorothy Day, jurnalis Amirika Sarikat (l. 1897)

## Hari basar wan paringatan
* Indunisia - HUT Korpri
* Albania - Hari Pambibasan

----

28 Nupimbir - **29 Nupimbir** - 30 Nupimbir - Almanak Paristiwa
Hambawang

**Hambawang** ngaran pohon buah nang masih bakula lawan mangga. Urang rancak manyambat buah **hambawang**, atawa *asam hambawang*, ngaran ilmiahnya *Mangifera foetida* Lour. Ngaran dalam basa lain: **bacang**, **ambacang** (Min.), **embacang**, atawa **mangga bacang**, *limus* (Sd.), *macang*, atawa *machang* (Malaysia), *maa chang, ma chae* atawa *ma mut* (Thailand), *la mot* (Myanmar), *bachang*, atawa *horse mango* (Basa Inggris).
Bonél

**Bonél** atawa bunil yaitu hiasan gasan dipasang di talinga. Bahannya kawa matan lugam, palastik, kaca, batu mulia, manik-manik, wan macam-macam lagi. Ada babarapa macam bonél, antara lain:
* **Anting-anting** yaitu bonél nang digantung'akan di cuping talinga.
* **Subang** yaitu bonél nang bantuknya bulat wan pipih.
* **Giwang** yaitu subang nang ukurannya tahalus.
* **Karabu** yaitu subang tipis nang diulah matan amas.

Bahari, di banyak dairah di dunia bonél dipakai lalakian wan bibinian. Tagal wahini kita sudah mamakai nurma nang datangnya matan Barat, di mana nang mamakai bonél ngitu bibinian haja. Wahini banyak jua pang lalakian nang mamakai bonél, tagal biasanya lalakian nang memakai bonél itu dianggap urang nang macal.
## Jujuhutan
Burung Bubut

**Burung Bubut** (*Centropus bengalensis*) adalah burung matan kulawarga Cuculidae. Kawa tahaga di Bangladésh, Bhutan, Brunai, Kamboja, Cina, India, Indonésia, Laos, Malaysia, Myanmar, Népal, Pilipina, Singapura, Thailand, wan Viétnam.
Gajah Kalimantan

**Gajah Kalimantan** (*Elephas maximus borneensis*) adalah subspésiés gajah Asia nang kawa dihagai di Kalimantan Utara. Asal-usul gajah Kalimantan masih kontrovérsi. Ada hipotésis nang menyambat buhannya dibawa ke Pulaw Kalimantan. Tahun 2003, penelitian DNA mitokondria mendapati bahwas leluhur gajah ini terpisah matan populasi daratan selawas pleistosen, wayah jembatan darat nang mehubung'akan Kalimantan lawan kepulauan Sunda gaip 18.000 tahun nang lalu.  Spésiés ini wayah naya berstatus kritis marga hilangnya sumber makanan, rusaknya rute migrasi wan gaipnya habitat buhannya. Dilapor'akan tahun 2007 ada 1.000 gajah haja nang masih tinggal.

## Catatan batis
Kuda Gépang

**Kuda Gépang** adalah kasanian igal nang manampil'akan sakumpulan parajurit nang lagi manunggang kuda. Kuda nang dipakai dalam kuda gépang ini diulah matan paring nang dianyam, ditatak, wan dicat sampay pisin lawan kuda. Lamun gasan partunjukan, rajin buhan panari baigal haja. Tagal ada juwa partunjukan di mana ada atraksi nang panarinya karasukan, taguh ditimpas, wan makan kaca.
Daku

**Daku**, **dakuan**, **badaku** marupakan salah sabuting janis parmainan nang kawa dimainakan ulih kakanakan lakian atawa binian. ngaran mainan kampung tradisional, nang ada di mana haja di Indunisia. Nang dipakai gasan bigi daku biasanya **sihi**. Tagal, bigi tumbuh-tumbuhan kawa jua.

Dakuan kawa dimainakan di atas tanah mamakai cara maulah lubang-lubang halus di tanah sabanyak 12 buting. Pamainan dakuan di tanah biasanya mamakai batu-batu halus gasan bijinya. Jumlah pamainnya paling dikit 2 ikung urang. Amun banyak pamainnya giliran kawa diulah sasuai lawan kasapakatan baimbai. Jumlah biji dakuan kada ditantuakan. Bijinya disasuaikan lawan kasapakatan buhan pamainnya.

Di Malaysia, ngarannya *congkak*. Ngaran *congkak* dipakai jua di Sumatera nang adat budayanya Melayu. Di Jawa, ngarannya *congkak* jua, atawa *dakon*, *dhakon* wan *dhakonan*. Di Lampung, ngarannya *dentuman lamban*. Di Sulawesi, ngarannya *mokaotan*, *maggaleceng*, *aggalacang* wan *nogarata*. Dalam basa Inggris, ngarannya *mancala*.

## Catatan Batis
Salipi

**Salipi** atawa **épok**/**ipuk** adalah samacam angkin atawa kadut pipih nang dipakai gasan mambawa barang-barang paribadi nang kaya duit, kartu bandring, dukumin-dukumin jatidiri (surat ijin mangamudi, kartu jatidiri, kartu garumbung, wan lain-lain), gambar, kartu ngaran, wan kartas dukumin lain. Salipi rancaknya diulah matan kulimbit atawa kain, bahanu tasadia dalam ukuran kantung wan kawa dilipat.
Gincu

**Gincu** adalah kosmétik nang diulah matan lilin, pigmén, minyak, dll. Gincu dipakai gasan mewarnai bibir. Gincu biasanya dipakai oleh bibinian.

Gincu sudah dipakai matan bahari kala wayah batu permata semimulia dihancur'akan imbah itu dikasay'akan ke bibir wan bahanu ke mata. Selawas Zaman Keemasan Islam, kosmetolog Al-Andalus terkenal Abul Qasim az-Zahrawi menemukan lipstik padat, nang merupakan batangan harum nang digiling wan dipicik dalam cétakan khusus. Sidin menjelas'akan ini dalam buku sidin *[[At-Tashrif]]*. Gincu naya mulay populér di masa Ratu Elizabeth I dari Inggris.
Handil

**Handil** adalah saluran banyu ulahan manusia. Ada dua janis handil:
* Handil gasan mangalirakan banyu gasan dikinum manusia, irigasi patanian, dll.
* Handil gasan kapal wan parahu nang mambawa manusia wan barang-barang.
Ada handil nang tesambung lawan danaw, batang banyu, lautan (cuntuhnya: Handil Suez). Ada jua nang tesambung lawan jaringan dalam sabuah kuta (cuntuhnya: Canal Grande di Italia).
Rabuk

**Rabuk** atawa **Jabu** () adalah daging cincang nang sudah dilembut'akan, dididihakan, imbah itu disanga. Biasanya warnanya soklat tarang sampay pinda hirang. Jabu tampilannya kaya serat, musababnya inya dasar didominasi ulih serat-serat otot nang sudah karing. Daging sapi rancak diguna'akan gasan meulah jabu, tapi ada jua jabu hayam, babi, iwak, wan kambing.
Kalabau

**Kalabaw** atawa **Kaluy** (*Osphronemus goramy*) yaitu huaran iwak banyu tawar nang dikatujui sabagai gasan dimakan di Asia Tunggara wan Asia Salatan. Di samping itu, di negeri-negeri lainnya kalabaw gén rancak di'ingu dalam akuarium.

Ngaran iwak ini dalam bahasa-bahasa lain di Nusantara: *gurame* (bahasa Sunda); *grameh* (bahasa Jawa); *kalui* (Jambi); *ikan kali* (Palembang), dan lain-lain.

## Catatan batis

## Raitan luar

* 
* 
* BBAT Sukabumi: Pembenihan ikan gurami
* IASPB: Budidaya gurami 
* Meraup untung dari gurami
Ujék

**Ujék** atawa **ujik** adalah transportasi umum inpurmal di Indonésia nang barupa sapida mutur atawa sapida, tagal labih rancak barupa sapida mutur. Disambat inpurmal marga kabaradaannya kada diakui pamarintah wan kadada ijin gasan panguprasiannya. Panumpang biasanya sa'ikung haja tagal bahanu kawa jua badua. Lawan haraga nang ditantu'akan lawan tawar-manawar lawan supirnya dahulu imbah ngitu si supir langsung ma'antar ka tujuan nang dikahandaki panumpangnya.

Ujik banyak dipakai ulih panduduk kuta-kuta ganal misalnya di Jakarta. Marga kalabihannya lawan angkutan lain yato labih hancap wan hingkat maliwati sala-sala kamacitan di kuta. Salain ngitu hingkat manjangkau dairah-dairah lawan gang-gang nang kipit wan ngalih disusuri ulih oto. Rancak buhannya mangkal di simpangan jalan nang rami, atawa di jalan masuk parumahan.

Ujék sapida jarang banar didapati. Tagal di Jakarta yato di Kuta wan Tanjung Priok magin banyak ujék sapida nang ba'operasi walau wastu bajarak handap. Wayah ngini ujik kada wastu nang kunpinsiunal haja tagal sudah manjamah ka ujik daring atawa *ojol*.

## Ujék di luar Indonésia

Ujek kawa jua didapatakan di babarapa nagara lain di luar Indoneéia, tamasuk India, Thailand, wan Britania Raya. Babida lawan Indonésia, layanan ujék di nagara-nagara itu ada nang marupakan layanan transportasi umum rasmi.
Jingah

***Gluta renghas*** L. adalah spésiés tanaman di dalam kulawarga Anacardiaceae. Tanaman ini kawa dihaga di Indunisia. Lamun kena awak, kulimbit bisa jadi gatal wan bangkak.
Jawawut

**Jawawut** (*Hordeum vulgare*, Bahasa Inggris: *barley*, Bahasa Indunisia: *Jelai/Jawawut*) adalah sejenis bijirin gasan pakan ternak, penghasil malt, wan sabagai makanan keséhatan. Jawawut temasuk anggota suku padi-padian (**[[Poaceae]]**). Tahun 2005, jawawut ada di urutan keempat dari jumlah produksi dunia wan luas wilayah penanaman bijirin di dunia (560.000 km²). Waktu gasan kecambahnya tumbuh kira-kira 1-3 hari.

## Catatan batis
Patih Masih

**Patih Masih** adalah sa'urang mantri/mangkubumi sawayah Sultan Suryanullah. Patih (mhy: patis) adalah sambatan gasan kapala kampung, wayahini disambat pambakal. Patih Masih adalah kapala kampung Banjarmasih. Patih Masih lawan ampat patih marajakan Raden Samudra. Pamulaannya Patih Masih manjadi mangkubumi, limabah nitu Aria Taranggana nang dijadikan mangkubuminya Sultan Suryanullah, maka Patih Masih diturunkan pangkatnya manjadi deputi mangkubumi (mantri pangiwa), wan ampat patih lainnya dijadikan jaksa yaitu Patih Balit, Patih Kuwin, Patih Balitung, Patih Muhur. Tugas panting Patih Masih di wayah tatambayan Pangeran Samudra dijadikan raja, sidin jadi cucuk perang (panglima perang) malawan Pangeran Tumanggung, raja Nagara Daha.

## Katarangan Hikayat Banjar
Barikut ini ialah kutipan matan Hikayat Banjar nang ada manyambat ngaran sidin:

*Sudah itu - banyak tiada tarsebut - alkisah maka tarsebut parkataan [[Raden Samudra]] itu barang tampatnya diam: adakalanya diam di [[Sarapat]], adakalanya diam di [[Balandean,]] adakalanya diam di [[Sungai Muhur]], adakalanya diam di [[Tamban]], adakalanya diam di [[Kuwin]], adakalanya diam di [[Banja]]<nowiki/>r, adakalanya diam di [[Sungai Balitung]]. Salamanya zaman [[Maharaja Mangkubumi]] manjadi raja sampai kapada zaman [[Pangeran Tumanggung]] manjadi raja masih disuruh cari itu, handak dibunuh ulih Pangeran Tuamanggung itu. Tetapi tiada dapat. Ada bartamu, nang disuruh itu tiada pinandu, sangkanya lain itu. Maka [[Raden Samudra]] itu tahu ia manyamarkan dirinya, tahu ia marandahkan dirinya. Jaka baroleh malunta, mana nang tua-tua di kampung itu dibarinya. Maka itu nang mambari baras; ada nang mambari tapih, ada nang mambari kain, ada nang mambari buntil. Sagala nang malihat itu kasih dan sayang. Maka [[Raden Samudra]] itu sudah taruna ada nang handak mangambil minantu tetapi [[Raden Samudra]] itu tiada mau baristeri. Hatta barapa lamanya [[Raden Samudra]] nang manyamarkan dirinya itu maka tarsebut Patih Masih nang urang basarnya di Banjar itu. Maka barnama Banjarmasih karana nama urang basarnya di Banjar itu nama Patih Masih itu.*
30 Nupimbir

**30 Nupimbir** adalah hari ka-334 (hari ka-335 dalam tahun kabisat) dalam almanak Gregorian.

## Paristiwa
* 1962 - U Thant matan Burma manjadi Sakritaris Jindaral PBB mangganti'akan Dag Hammarskjöld nang mati wayah bulan Siptimbir.
* 1966 - Barbados mardika matan Britania Raya.
* 2004 - Pasawat MD-82 Lion Air banumur panarabangan JT 538 tagulingsir wayah malaku'akan pandaratan di Bandara Adisumarmo, Surakarta dalam panarabangan matan Jakarta waya pukul 18.15 WIB; 26 urang mati wan 61 nang lain luka-luka.

## Hari basar wan paringatan

----

29 Nupimbir - **30 Nupimbir** - 1 Disimbir - Almanak Paristiwa